Ինձ կամավոր նվիրեցի այս գործին, մտա այս ծանր աշխատանքի հոգսի տակ: Գիտե՞ք, դուք շատ բան չեք տեսնում, ընկերներ ջան, բարերարներ ջան... Դուք չեք տեսնում այն զինվորի հայացքը, որը քեզ տեսնելիս ակնկալում է իր անվտանգության բարձրացում թեկուզ կես նիշով, չեք տեսնում այն հսկայածավալ ֆիզիկական, հոգեբանական աշխատանքը, որը կատարվում է, ու չեմ էլ ուզում դա տեսնեք, քանի որ դա ոչ մի բան է դիրքում արևին ու անձրևին, ձյունին ու սառնամանիքին անթարթ հայացքով, զգոն, թշնամուն դեմ առ դեմ, ընդամենը մի քանի մետր իրարից հեռու կանգնած 18-20 տարեկան զինվորի արածի դեմ: